Integrovaný dopravný systém Žilinského samosprávneho kraja

Integrovaný dopravný systém Žilinského samosprávneho kraja (skr. IDS ŽSK) je integrovaný dopravný systém, ktorý po svojom dokončení zabezpečí prepojenie rôznych druhov verejnej dopravy v rámci Žilinského kraja. Po ukončení prvej etapy spustenia od 30. júla 2023 pokrýva územie okresov Bytča, Čadca, Kysucké Nové Mesto a Žilina. Jeho organizátorom je spoločnosť Integrovaná doprava Žilinského kraja (ID ŽK).

Príprava a spustenie 
V septembri 2017 bola Žilinským samosprávnym krajom a mestom Žilina založená spoločnosť Integrovaná doprava Žilinského kraja, s.r.o. „za účelom prevádzkovania integrovaného dopravného systému vo verejnom záujme na území Žilinského kraja a na území priľahlých záujmových regiónov“

Fázy spustenia 
Spustenie integrovaného dopravného systému je plánované v piatich etapách:
 Horné Považie a Kysuce, s rozdelením na podetapy
 úsek Žilina – Čadca: zahŕňa železničnú trať Žilina – Čadca, mestskú hromadnú dopravu v oboch mestách a vybrané prímestské autobusové linky (spustená 10. júla 2022)
 úsek Žilina – Rajec: zahŕňa železničnú trať Žilina – Rajec a vybrané prímestské autobusové linky (spustená 10. júla 2022)
 ostatné železničné a autobusové linky v oblasti (spustená 30. júla 2023)
 Turiec, vrátane MHD v Martine
 Liptov, vrátane MHD v Ružomberku
 Orava
 v rámci „funkčného regiónu“ prepojenie s Trenčianskym krajom

Tarifné zmeny 
S platnosťou od októbra 2020 prebehla ako príprava integrácie zmena tarify v prímestskej autobusovej doprave v celom kraji: dovtedajšia pásmová tarifa sa zmenila na kilometrickú, zaviedla sa možnosť zvýhodneného prestupu a zjednotili sa tarifné podmienky pre zľavnené cestovné. Okrem toho si začali autobusoví dopravcovia vzájomne uznávať bezkontaktné dopravné karty. V rámci MHD Žilina prebehla tarifná zmena s platnosťou od apríla 2021: pásmová tarifa sa zmenila na časovú a zrušilo sa obmedzenie počtu jázd pri predplatných cestovných lístkoch.

Tarifa 
Tarifa IDS ŽSK je zónovo-časová. Územie je rozdelené na tarifné zóny typu REGIÓN a MESTO, označené dvoj- a trojmiestnymi číslami. Na území mesta Žilina sa nachádzajú dve tarifné zóny s rovnakou územnou platnosťou, ale rozdielnou tarifnou sazbou. Jedna z nich zahŕňa aj MHD, druhá (lacnejšia) iba prímestské autobusy a vlaky.

Integrované cestovné v IDS ŽSK zahŕňa:
 predplatné cestovné lístkypre vybrané tarifné zóny alebo celosieťový, vydávajú sa iba na bezkontaktnú čipovú kartu zapojeného dopravcu
 jednorazové cestovné lístky (iba v oblasti MESTO Žilina) v elektronickej alebo papierovej podobe
 denné (turistické) cestovné lístkypre oblasť MESTO Žilina alebo celosieťový, v elektronickej alebo papierovej podobe
 dovozné cestovné lístky pre batožinu/psa

Linky

Železničné linky 
Cestovné lístky IDS ŽSK platia vo iba v osobných vlakoch a vlakoch kategórie Regional Express.
 S1: ŽilinaPredmier (plánované predĺženie do Púchova)
 S2: ŽilinaČadcaSkalité-Serafínov
 S21: ČadcaMakov
 S22: ČadcaSvrčinovec zastávka (Mosty u Jablunkova)
 S3: ŽilinaNezbudská Lúčka-Strečno (plánované predĺženie do Popradu)
 S4: ŽilinaRajec

Prímestské autobusové linky 
Autobusové linky sú označené trojmiestnym číslom podľa regiónu, v ktorom premávajú:
 1XX: Horné Považie, dolné Kysuce
 2XX: stredné a horné Kysuce

Mestská hromadná doprava 
Linky mestskej dopravy v Žiline sú označené jedno- a dvojmiestnymi číslami, linky mestskej dopravy v ostatných mestách trojmiestnym číslom podľa regiónu, rovnako ako prímestské autobusy:
 10X: MHD Kysucké Nové Mesto
 20X: MHD Čadca

Zdroj:

Dopravcovia

MHD 
 Dopravný podnik mesta Žiliny (Žilina)
 SAD Žilina (Čadca, Kysucké Nové Mesto)

Regionálne autobusy 
 SAD Žilina (Horné Považie, Kysuce, v budúcnosti Turiec)
 Arriva Liorbus (iba úseky spojov v už zaintegrovaných oblastiach, v budúcnosti Orava a Liptov)

Vlaky 
 Železničná spoločnosť Slovensko

Plánované zapojenie v neskorších etapách 
 Blaguss Slovakia (Ružomberok)
 Dopravný podnik mesta Martin (MHD Martin a Vrútky)

Referencie

Externé odkazy 
 Integrovaná doprava Žilinského kraja

Doprava v Žilinskom kraji
Integrované dopravné systémy na Slovensku